**Гімназія № 74** — сярэдняя навучальная ўстанова ў Кастрычніцкім раёне Мінска.

Гісторыя
--------

Сярэдняя школа № 74 была заснавана ў 1961 годзе. У 2002 годзе пераназвана ў гімназію № 74.

Адукацыйны працэс
-----------------

У гімназіі на паглыбленым роўні вывучаецца французская мова. У 1997 годзе на базе аднаго з восьмых класаў гімназіі адкрылася першая ў Беларусі білінгвістычная група, дзе на французскай мове вывучаюцца французская гісторыя і літаратура, а таксама ўводзіны ў эканоміку і сацыялогія (пазней французская мова ўведзеная і ў іншыя дысцыпліны, у прыватнасці, на ўроках працоўнага навучання). Выбар гімназіі ў якасці першай у краіне эксперыментальнай пляцоўкі быў зроблены прадстаўнікамі пасольства Францыі, якія азнаёміліся з сітуацыяй у школах Мінска з выкладаннем французскай мовы. Гімназія з'яўляецца адной з некалькіх сярэдніх навучальных устаноў Беларусі, якія наўпрост фінансуюцца пасольствам Францыі. Выкладчыкі гімназіі праходзяць падрыхтоўку ў Цэнтры педагагічных даследаванняў горада Вішы. Адзін з двух школьных тэатраў, Clartes, іграе на французскай мове і бярэ ўдзел у міжнародных фэстах (у прыватнасці, Pantomimes Orthez у французскім Артэзе і тэатральны фэст у Ла Турландры, куды тэатр трапіў пасля перамогі ў Фэсце франкафонных аматарскіх тэатраў Беларусі 2003 года).

Апроч білінгвістычных, у гімназіі створаны класы фізіка-матэматычнага і філалагічнага профілю.

Пасля 10 класа ўсе ахвотнікі могуць паступіць на бясплатнай аснове ў філіял Універсітэта Мантэск'ё Бардо IV.

Адміністрацыя
-------------

Станам на восень 2012 года дырэктарам гімназіі была Аляксандра Іванаўна Уюнова, завучам — Алена Эдуардаўна Пятрова.

Здарэнні
--------

23 мая 2016 года настаўнік рускай мовы і літаратуры была шпіталізавана са множнымі нажавымі параненнямі шыі, рук і тулава. Вучань 9 класа быў арыштаваны па абвінавачванні ў спробе забойства.

Зноскі
------

1. ↑  *Людмила Васильевна Микулич.*. Создание условий для развития творческой активности учащихся в образовательном пространстве гимназии **(нявызн.)**.  Минский городской исполнительный комитет: Комитет по образованию Мингорисполкома. Архівавана з першакрыніцы 8 красавіка 2012. Праверана 2011-11-2.
2. 1 2  *Алла Казакова.*. Друг друга понять помогают Дюма и Вольтер **(нявызн.)**(недаступная спасылка). *Вечерний Минск* (13 мая 1998). Архівавана з першакрыніцы 8 красавіка 2012. Праверана 15 кастрычніка 2011.
3. 1 2  Материалы к Единому дню информирования 15 марта 2007 года по теме: «Внешняя политика Республики Беларусь. Защита национальных интересов и формирование позитивного имиджа страны на международной арене» Архівавана 2 чэрвеня 2011. на сайте Минского горисполкома
4. 1 2  *Алла Казакова.*. Французский язык до Авиньона доведет **(нявызн.)**(недаступная спасылка). *Вечерний Минск* (10 мая 1999). Архівавана з першакрыніцы 8 красавіка 2012. Праверана 15 кастрычніка 2011.
5. ↑  Лучшие франкофоны — в 74-й гимназии Минска **(нявызн.)**. *Деловая газета* (30 апреля 2003). Архівавана з першакрыніцы 8 красавіка 2012. Праверана 2011-11-2.
6. ↑  СК: покушение на учителя совершено в Минске **(нявызн.)**. *Sputnik* (23 мая 2016). Праверана 16 жніўня 2016.

Спасылкі
--------

* Сайт Гімназіі № 74 Архівавана 28 мая 2016.
* "Сказка". Вечерний Минск, 13 октября 2011 (четверг) № 118 (12421). 2011-10-13. Праверана 2011-10-15. Сказка Андрея Шкатуло и Кати Шагойко — учащихся 6-го "Б" класса 74-й минской гимназии — заняла первое место и была особо отмечена французской писательницей Жизель Пино